**ANUNŢ**

Institutul Naţional al Magistraturii are plăcerea de a vă informa cu privire la organizarea următoarelor activităţi:

# Nume ACTIVITATE

# Application of EU Instruments on Criminal Justice

# PERIOADA ŞI LOCUL DE DESFĂŞURARE

seminarul 1: 01-02 februarie 2018, Praga (Cehia)

seminarul 2: 22-23 februarie 2018, Praga (Cehia)

seminarul 3: aprile 2018 (datele urmează a fi stabilite), Praga (Cehia)

# Limba în care se desfăşoară

Limba engleză

# Organizator

# CEELI Institute

**DESCRIERE**

Fiecare seminar vizează îmbunătăţirea cunoştinţelor judecătorilor participanţi în ceea ce priveşte înţelegerea şi aplicarea Cartei Drepturilor Fundamentale a Uniunii Europene în procesele penale, precum şi aplicarea instrumentelor relevante ale Uniunii în domeniul dreptului penal, în special Directiva 2012/13/UE privind dreptul la informare în cadrul procedurilor penale şi Directiva 2013/48/UE privind dreptul de a avea acces la un avocat în cadrul procedurilor penale.

# Finanţare

CEELI Institute acoperă costurile aferente transportului, cazării, meselor şi per diem-ului pentru participanţi.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare stabilite de organizatori.

# Cui se adresează

# Judecătorilor specializaţi în materie penală

**NUMĂR DE LOCURI**

# INM va alcătui o listă de selecţie pentru fiecare dintre cele 3 seminarii, urmând a o înainta organizatorilor, aceştia acordând locuri în ordinea primirii înscrierilor din toate statele membre UE.

# DOCUMENTE NECESARE PENTRU ÎNSCRIERE

* CV actualizat cuprinzând date de contact (telefon, fax, e-mail) – limba română;
* scrisoare de intenţie – limba română, *în care se va menţiona seminarul/seminariile la care se doreşte participarea;*
* certificat de competenţă lingvistică pentru limba engleză (în măsura în care candidatul posedă un astfel de certificat);
* **avizul** colegiului de conducere al instanţei sau parchetului la care magistratul îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail** ioana.tanasie@inm-lex.ro, **în atenția doamnei Ioana-Alexandra TĂNASIE-CENUŞĂ.**

# Termen înscriere

**15 decembrie 2017**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

*În măsura în care criteriile sus-menționate nu vor fi suficiente pentru departajarea candidaților, la stabilirea listei finale urmează a fi acordată prioritate candidaților care își desfășoară activitatea la instanțe/unități de parchet mai înalte în grad și /sau cu vechime mai mare în profesie.*

# Persoana de contact

Persoana de contact pentru acest program este doamna Ioana-Alexandra TĂNASIE-CENUŞĂ, expert coodonator FCD, tel. 021/40 76 227, ioana.tanasie@inm-lex.ro

# IMPORTANT!

Magistraţii selectaţi vor iniția demersurile necesare în vederea organizării deplasării (achiziționarea biletelor de transport, rezervarea hotelului etc.) numai după primirea invitației oficiale din partea CEELI Institute, cu respectarea condițiilor administrative și financiare specificate în documentele anexate corespondenței cu organizatorii.

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.